Publication: Magyar Közlöny
Issue: MK-2004-48 (Year: 2004, Number: 48)
Era: 2004-2010
Section: részletes szabályairól szóló 232/2003. (XII. 16.) Korm. rendelet 25. §-ának (2) bekezdése szerint egységes szerkezetbe
Paragraph Index: 457

b) Az ilyen segélyre való jogosultsághoz elsõsorban a következõket kell megvizsgálni: — elõször azt kell megvizsgálni, pénzügyileg életképtelen-e a projekt, vagyis a piaci elvek alapján meghatározott megfelelõ árképzés esetén tényleg hiányzik-e a projekt azon képessége, hogy mûködési költségeinek fedezéséhez és a felhasznált tõke törlesztéséhez elegendõ pénzforgalmat hozzon létre, vagy — másodszor azt kell megvizsgálni, a többi résztvevõvel folytatott kommunikáció alapján indokolt-e olyan következtetés levonása, hogy a projekt piaci feltételekkel vagy a Megállapodás feltételeivel valószínûleg nem finanszírozható. Az 50 millió SDR értéknél nagyobb értékû projektek vonatkozásában — a segély szükségességének elbírálásakor — nagy súlyt kell fektetni arra, várhatóan rendelkezésre áll-e a piaci feltételek vagy a Megállapodás feltételei alapján történõ finanszírozás. 6 A 32. cikk b) pontjának 5. alpontja alkalmazásában az atomerõmûvek leszerelése humanitárius segélynek tekinthetõ. Nukleáris vagy súlyos ipari balesetek esetében, amelyek komoly, határon átnyúló szennyezést okoznak, bármelyik érintett résztvevõ nyújthat feltételekhez kötött segélyt a baleset hatásainak elhárítására vagy csökkentésére. Ilyen baleset bekövetkeztének komoly veszélye esetén bármelyik potenciálisan érintett, a baleset bekövetkeztének megelõzésére segélyt nyújtani kívánó résztvevõ köteles ezt a 45. cikkel összhangban elõzetesen bejelenteni. A többi résztvevõ — a konkrét körülményeknek megfelelõen — kedvezõen bírálja el a feltételekhez kötött segélyezési eljárások felgyorsítását.

Source: https://magyarkozlony.hu/hivatalos-lapok/3d3fb3d470d16358f9f4f80d00192606c4b4cad5/dokumentumok/65db0addeb2f21e7499ab6072291111a6ed12337/letoltes